procesaur/Wiki.mk huggingface dataset:
Википедија на класичен кинески јазик

Википедија на класичен кинески јазик (文言維基大典) е издание на Википедија на класичен кинески јазик, под управа на фондацијата Викимедија. Започната е на 31 јули 2006, Чи Сји на таа година. Класичнокинеската википедија имала 1.500 статии во април 2007. Содржините се главно поврзани со кинеската историја, особено со династијата Хан и Периодот на трите кралства.
За разлика од другите Википедии на кинески јазик, постои разлика во начинот на именување на класичнокинеската Википедија. Насловот го користи поимот „дадиен“ (大典) наместо поимот „баике“ (百科). Причината за ова е фактот што поимот „баике“ не се користел во класичниот кинески, но и бидејќи насловот го следи стандардот на именување втемелен од енциклопедијата Јунгле Дадиен (永樂大典, 1403), која се издавала во времето на династијата Минг.
Класичнокинеската Википедија исто така содржи многу статии поврзани со кинеската, јапонската и корејската култура. За жал, класичнокинеската Википедија не го поддржува наполно вертикалното писмо, начинот на кој се пишувал класичниот кинески јазик, од технички причини. За среќа постои ограничена вертикална поддршка за извесни поетски дела. Бројките во оваа Википедија се пишуваат со кинески наместо со арапски знаци, за разлика од останатите Википедии на кинески јазик.
Класичнокинеската Википедија трпи влијанија од пишаните стилови од Тајван, Хонгконг и Макао повеќе отколку други синосферски култури. На пример:
* Користи традиционални кинески знаци, кои се стандардни во Тајван, Хонгконг и Макао. Така, '教'(U+6559), што е тајвански стандард, се претпочита наместо '敎'(U+654E), што е корејски стандард.
* Користи современа кинеска интерпункција.
1 Поврзано
* Кинеска Википедија
* Кинески енциклопедии
Ватерполо

Ватерполо е екипен спорт кој комбинира елементи од ракомет и пливање. Учествуваат по две екипи со по седум играчи (еден од нив е голман). Со фудбалот, е најстариот екипен спорт кој се појавил на програмата на Олимписките игри, уште од 1900 година.
Целта на играта е да се постигнат повеќе погодоци во голот. Секој погодок се смета како еден бод (гол). На почетокот на секоја четвртина по еден играч од секоја екипа плива кон средината на игралиштето каде што се наоѓа топката, а екипата чиј играч прв доплива до топката го има првиот напад. Натпреварот се игра во четири четвртини, кои траат по 7 за младите и 8 минути за постарите од 16 години.
Ватерполото е многу физички и напорен спорт и често се наведува како еден од најтешките за играње.
Устав на Монголија

Уставот на Монголија е усвоен на 3 јануари 1992 година, а насила стапи на 12 февруари и траеше од 1992 до 2001 година. Новиот устав основа парламентарна демократија во Монголија, загарантирана слобода на религија, човекови права, слободен транспорт на стока и луѓе итн. Тоа е највисокиот правен акт и беше напишан по монголската демократска револуција. Со овој документ се икуна Народна Република Монголија. Претходни устави на Монголија датираат од 1924, 1940 и 1960 година.
Шлески јазик

Шлески јазик (''ślůnsko godka'', ''ślůnski'', како и ''pů našymu'') — словенски јазик на населението во областа Горна Шлеска во Полска. Јазикот исто така се зборува и во Чешка Република и во Германија. Во 2011 година околу 509 000 луѓе се изјасниле дека зборуваат на силесијански јазик како мајчин јазик, но бројот на луѓе што го зборуваат јазикот е околу 1 250 000 луѓе.
Силесијанскиот јазик е близок со полскиот јазик, па поради тоа од некои јазичари се смета како дијалект на полскиот јазик.
1 Азбука
За пишување на силесијански јазик не постои само една азбука. Силесијанците за пишување на својот јазик користеле полска азбука. Во 2006 година беше воведена новата шлеска азбука, заснована на шлеските натписи (ги има околу 10). Јазикот и азбуката се доста користени на интернет, како и на силесијанската Википедија.
Големи букви
A, B, C, Ć, Č, D, E, F, G, H, I, J, K, L, M, N, Ń, O, P, R, Ř, S, Ś, Š, T, U, Ů, W, Y, Z, Ź, Ž
Мали букви
a, b, c, ć, č, d, e, f, g, h, i, j, k, l, m, n, ń, o, p, r, ř, s, ś, š, t, u, ů, w, y, z, ź, ž
Исто така се користат и диграфите:Ch, Dz, Dź и Dž.
Грб на Монголија

Грбот на Монголија (монголски Монгол улсын төрийн сүлд, ''Mongol ulsyn töriin süld'') бил усвоен во 1992 година со распаѓањето на комунистичкиот систем во државата. Околу грбот има прстен што ја симболизира вечноста а внатрешноста е сина и го симболизира небото. Во ценмтарот има симбол изработен од комбинација на сојомбо знакот и јавач и ја симболизира монголската нзависност и дух. Над симболот има три камења, што во монголската традиција овозможува остварување на желби и ги симболизира минатото, сегашноста и иднината. Под симолот има планински венец со колце на судбината. На дното се наоѓа церемонијална марама.
1 Историски грбови
2 Поврзано
* Знаме на Монголија
* Химна на Монголија
Биосигурност

Биосигурноста ги заштитува економијата, природната околина и
здравјето на луѓето од штетници и болести.
Таа вклучува обиди да се спрече доаѓање на нови штетници и болести и да се
помага контролирањето на епидемиите кога тие ќе се појават.
1 Економска перспектива
Бидејќи извозот на земјоделски производи секоја година носи милијарди долари, битно е да се има мерки преземено во биосигурноста.
Само една појава на некоја посериозна болест или штетници би ја
запрела трговијата и сериозно би влијаела на вработеноста на
земјоделците/сточарите и заедниците покрај оние кои се директно
вклучени во индустријата.
Некоја нова животинска болест која може да се пренесува на луѓето, на
пример, птичјиот грип, би можела да има
влијание на здравството, школството, угостителството, патувањето,
туризмот и деловните инвестиции на една или повеќе држави.
2 Биосигурност во Австралија
Активностите кои Австралија ги спроведува пред граница ја намалуваат
опасноста егзотични штетници и болести да дојдат во Австралија. Пред се,
ставот на Австралија за одбрана е да им се помогне на соседните земји да ја
подобрат нивната биосигурност. Дел од предграничните активности се
сосредоточени на тоа да се учествува при утврдувањето трговските стандарди,
проценување на опасноста од увоз, организирање на карантин во странство и
заштита на северни граници со Азија.
3 Поврзано
* Биотероризам
Евенски јазик

Евенскиот јазик (эвэды торэн) е тунгуски јазик што го зборуваат Евените во Сибир, Русија. Го зборуваат расштркани заедници на сточари на ирваси од Камчатка и Охотското Море на исток до реката Лена на запад и од арктичкиот брег на север до реката Алдан на југ. Евенскиот е загрозен јазик со само околу 5.700 говорници (според рускиот пописод 2010). Овие говорници се наоѓаат во регионот на Магадан, Чукотскиот регион и регионот Корјак.
Во регионите каде што примарно живеат Евните, јазикот генерално се изучува во претучилишното и основното образование, заедно со националниот јазик, рускиот.
1 Дијалекти
Дијалектите на јазикот се ''армански, индигиркански, камчаткански, колиманско-омолонски, охотски, олански, томпонски, горноколоимски, сакирирски и ламунхински''.
2 Јазичен контакт
Во некои изолирани арктички села, каде населението потекнува од мешани руско-евенски бракови, дијалектот бил претежно руски со огромно евенско влијание.
3 Фонологија
+ самогласки
, предни, централни, задни
затворени, i iːɪ ɪː, u uːʊ ʊː
средни, e eː, ə əː, o oːɔ ɔː
отворени, a aː
+согласки
, уснени, венечни, преднонепчени, заднонепчени, ресични, гласилни
носни
експлозивни/слеани, безвучни, ~
звучни, g ~
струјни
вевни
апроксимантни, ~
, и се алофони на и .
4 Писмо
;Кирилица
А а, Ӑ ӑ, Б б, В в, Г г, Д д, Е е, Ё ё
Ж ж, З з, И и, Й й, К к, Л л, М м, Н н
О о, Ө ө, Ӫ ӫ, П п, Р р, С с
Т т, У у, Ф ф, Х х, Ц ц, Ч ч, Ш ш, Щ щ
Ъ ъ, Ы ы, Ь ь, Э э, Ю ю, Я я
;Латиница
A a, A‘ a‘, Aw aw, B b, Ch ch, D d, E e, F f
G g, G‘ g‘, H h, I ı, İ i, J j, K k, L l
M m, N n, N‘ n‘, O o, O‘ o‘, P p, Q q, R r
S s, Sh sh, T t, U u, U‘ u‘, V v, W w, X x
Y y, Z z, ’
5 Поврзано
* Тунгуски јазици
* Список на јазици во Русија
* Русија
Сојомбо (писмо)

Сојомбо (монголски: Соёмбо бичиг/ ''soyombo bichig'') — писмо развиено од монголските монаси и научникот Ѕанабаѕар во 1686 година за пишување на монголски јазик. Истото писмо се користи за пишување и на тибетски јазик и санскрит.
Специјален знак од писмото, наречено ''сојомбо'' стана национален симбол на Монголија и е дел од знамето на Монголија од 1921 година и на грбот на Монголија од 1992 година.
1 Создавање
Сојомбо писмото било создадено како четврто писмо за пишување на монголски јазик, само 38 години по создавањето на чистото писмо.
Според постоечка легенда во Монголија, Занабазар видел знаци во вид на букви на небото што тој подоцна ги претворил во писмо за пишување. Името на писмото сојомбо е поврзано со таа легенда, па така на санскритски јазик сојомбо значи ''самоздадено''.
Писмото е слоговни и засновано на девангарското писмо, а додека формите на буквите потекнуваат од индиското ранџанско писмо. Денес не е познато за сигурно дали Ѕанабаѕар го создал писмото комплетно сам или позајмувал од други јазици.
2 Употреба
Источните Монголци го користеле писмото само за церемонијално и декоративно писмо. Ѕанабаѕар го создал писмото за преведување на будистички текстови од санскритски или тибетски, и тој и неговите ученици го користеле само за тоа.
Бидејќи писмото било премногу комплицирано за секојдневна употреба, неговата употреба денес веќе не постои. Покрај историските документи, тоа може да се најде на храмови. Исто така се користи и за изучување на монголскиот јазик и неговиот развој.
3 Сојомбо знакот
Монголците ги дале следните значења на елементите на симболот (од горе па надолу):
* Огнот е симбол на богатството и успехот. Трите јазици на огнот ги претставуваат минатото, сегашноста и иднината.
* Сонцето и месечината се стари симболи за таткото небо, а последично на тоа и потеклото на Монголците.
* Двата триаголника потсетуваат на врв на стрела или копје. Тоа симболизира на пораз на внатрешните и надворешните непријатели на Монголија.
* Двата хоризонтални ректијангли даваат стабилност на кружната форма. Формата претставува чесност и правичност на луѓето од Монголија, безразлика дали се на врвот или на дното од општеството.
* Двете риби се еднакви со кинескиот јин-јанг знак, што симболизира хармонијата помеѓу мажот и жената.
* Двата ректијангли се претставени како ѕидови на тврдина. тие претставуваат единство и сила.
4 Уникод
Сојомбо не е кодиран според Уникод 5.0. Има иницијатива за вклучување во низата 11100-1113F.
5 Поврзано
* Монголски системи на пишување
* Монголска азбука
* Сојомбо (симбол)
Политички партии во Монголија

Политчките партии во Монголија го изразуваат плурализмот и парламентарната демократија во државата. Во Монголија постојат осум поголеми политички партии меѓу кои,
* Партија на Граѓанска Волја (''Irgenii Zorig Nam'')
* Демократска партија (''Ardchilsan Nam'')
* Монголска Зелена Партија
* Монголска Народна Револуционерна Партија (''Mongol Ardyn Khuvisgalt Nam'') - на власт
* Партија Татковина (''Ekh Oron Nam'')
* Национална Нова Партија (''Ündesnii Shine Nam'')
* Народна Партија (''Ard Tümnii Nam'')
* Републиканска Партија (''Bügd Nairamdakh Nam'')
1 Поранешни партии
* Монголска Национална Демократска Партија (МНДП) - преобразена во Демократска Партија
* Монголска Социјал-Демократска Партија (МСДП) - преобразена во Демократска Партија
Којсанџачки сириски јазик

Којсанџачки сириски јазик — јазик кој спаѓа во групата на семитски јазици. Овој јазик е јазик кој се смета за современ јазик го подгрупата на источноарамејски јазици. Говорниците на овој јазик се нарекуваат „Сурати“. Се зборува во градот Кој Санџак како и во покраината Ербил во североисточен Ирак. Повеќето говорници на овој јазик се Католици.
Асирски новоарамејски јазик

Асирскиот новоарамејски јазик — јазик кој спаѓа во групата на семитски јазици и во подгрупата на арамејски јазици. Асирскиот новоарамејски јазик не треба да биде помешен со акадскиот јазик, стариот дијалект на реонот кој бил зборуван во околу 8 век п.н.е. И покрај тоа што овој јазик спаѓа во групата на арамејски јазици, сепак тој не многу нејасен од страна на говорителите на современиот јазик. Најточно, асирскиот новоарамејски јазик бил зборуван во областа помеѓу езерото Урмија, северозападно во Иран и Сирт, југоисточно во Турција. Во моментот, овој јазик претставува јазик на кој зборува “светската дијаспора“. Повеќе од оние кои го зборуваат овој јазик се членови на Асирската источна црква.
Сенајски јазик

Сенајски јазик — јазик кој спаѓа во групата на семитски јазици и во подгрупата на источни арамејски јазици. Овој јазик претставува еден вид современ арамејски јазик и е многу сличен на сирискиот јазик. Тој го претставува јазикот на асирците кои живеат во областа Сенандај во иранскиот Курдистан. Во моментот, повеќе од говорниците на овој јазик живеат во Калифорнија, САД како и во престолнината на Иран, Техеран. Во голем степен, тие се членови на католичката црква. Самиот град Сенандај се наоѓа во југоисточната периферија во областа во која се зборува на современи арамејски јазици. Според неговата географска положба, тој се разликува од многу дијалекти од арамејските јазици.
Хертевински јазик

Хертевински јазик — јазик кој спаѓа во групата на семитски јазици и во подгрупата на модерните источни арамејски јазици. Во минатото, овој јазик бил зборуван низ многубројни села во провинцијата Сирт во југоисточна Турција. Оние кои го разбираат односно зборуваат хертевинскиот јазик обично, во голем степен се емигранти надојдени од западот и се со христијанска католичка веросиповед.
Монголска азбука

Монголската азбука е официјална азбука на територијата на Монголија и ја користи монголскиот јазик. Ова е кирилична азбука, засновата на руската. Наизглед, разликата помеѓу нив се состои во само две букви, но гласовите не се исти. Оние што се верни на руската фонологија се приздивни варијанти, додека чистите гласови обично ги претставуваат нивните парници, а не како што би се читале на руски или македонски. Подолу е дадена македонска транскрипција на секоја монголска буква.
Место Монг. Назив МФА Макед.
1, Аа, а, а
2, Бб, бэ, б, понекогаш п
3, Вв, вэ, в или мека англиска w
4, Гг, гэ, г
5, Дд, дэ, т
6, Ее, е, је, понекогаш ји
7, Ёё, ё, јо
8, Жж, жэ, џ, поретко ч
9, Зз, зэ, ѕ, понекогаш ц
10, Ии, и, и
11, Йй, хагас и, ј или и
12, Кк, ка, к или х
13, Лл, эл, ,, л
14, Мм, эм, ,, м
15, Нн, эн, , ,, н
16, Оо, о, о
17, Өө, ө, е, о или слично на германска ö
18, Пп, пэ, п
19, Рр, эр, р
20, Сс, эс, с
21, Тт, тэ, т
22, Уу, у, затворена у
23, Үү, ү, у
24, Фф, фэ, фа, эф, ф
25, Хх, хэ, ха, х
26, Цц, цэ, ц
27, Чч, чэ, ч
28, Шш, ша, эш, ш
29, Щщ, ща, эшчэ,, шч
30, Ъъ, хатуугийн тэмдэг, —, —
31, Ыы, эр үгийн ы, и или 'и
32, Ьь, зөөлний тэмдэг, —
33, Ээ, э, е или и
34, Юю, ю, ју
35, Яя, я, ја
1 Поврзано
* Монголско писмо
Пекиншки организационен комитет

Пекиншкиот организационен комитет, познат и по кратенката ПОК (BOCOG) е неформалното име на Пекиншкиот организационен комитет за Летните олимписки игри - 2008 во Пекинг. Претседател на ПОК е Лиу Ки.
Пекиншкиот организационен комитет има и меѓународен и домашен правен конзилиум, Morrison & Foerster и King & Wood посебно.
На 28 јануари, ПОК зема контрола над водената коцка.
1 Наводи
Микроуправувач

Микроуправувачот претставува компјутер на единствен чип (плоча). Тој има микрообработувач, компјутерска меморија и влезно/излезни порти — сѐ она што му е потребно за работа на еден компјутер. За разлика од личните сметачи микроуправувачите користат слаби обработувачи со брзина од неколку мегахерци што е сосема доволна за нивните потреби. Исто така трошат многу малку електрична енергија а кога не вршат никаква работа имаат можност да мируваат односно да не трошат воопшто енергија.
Главната намена на микроуправувачите е во автоматиката, односно при производството на автоматски производи и уреди како автоматските системи во автомобилите, далечински управуваните уреди, индустриски и канцелариски машини, најразлични уреди и играчки. Наоѓајќи ја оваа примена и благодарение на нивната ниска цена поради малите потреби од обработувачи и мемории, на микроуправувачите отпаѓа најголемиот дел од производството на микрообработувачи, а се разбира претставува и огромен бизнис.
1 Историја
Историјата на Микроуправувачите е тесно поврзана со историјата на микрообработувачите. Првиот микроуправувач е произведен во 1974 година од компанијата Тексас Инструментс а тоа е TMS1000. Набрзо потоа и Интел излегува со свој 8-битен микроуправувач а тоа е Интеловиот 8048.
PIC (управувач со програмабилен интерфејс) управувачите потекнуваат од 1985 година. Тие користат Харвард Архитектура и Reduced Instruction Set(Намален Сет од инструкции). Ги произведува фирмата Микрочип и денес се едни од најчесто користените микроуправувачи.
2 Вградени системи
Во еден микроуправувач се вметнати следните системи:
* микрообработувач - спрема потребите имаме различни видови на обработувачи движејќи се од најстарите и најпрости 4-битни обработувачи па сè до најновите и најсложени 64-битни обработувачи.
* сериски влезно/излезни порти
* други идови на сериска комуникација
* додатни уреди како тајмер и слично
* компјутерска меморија од најразлични видови (РАМ,РОМ,ЕПРОМ,ЕЕПРОМ)
* аналогно-дигитални претворувачи
Структурата на микроуправувачите е многу различна и многу варира во зависност од потребите. Бидејќи наоѓаат примена во најразлични области и нивната градба им е најразлична. Честопати производителите оставаат можности на корисниците сами да си ги одберат деловите и уредите кои ќе ги приклучат.
3 Средини на програмирање
Микроуправувачите првично се програмираа преку асемблер, меѓутоа со развојот на посовремените програмски јазици и програмирањето на овие управувачи се врши со тие јазици.
Развиени се и програмски пакети посебно за користење при програмирање на микроуправувачи. Тие обично ја носат наставката "микро" пред името на програмскиот јазик.
4 Видови и производители
* AMCC
* Altera
* Analog Devices
* Atmel
* Charmed Labs
* Cypress MicroSystems
* Dallas Semiconductor
* EPSON Semiconductor
* Freescale Semiconductor
* Fujitsu
* Holtek
* Infineon
* Intel
* Lattice Semiconductor
* Microchip Technology
* National Semiconductor
* NEC
* Parallax
* Philips Semiconductors
* Rabbit Semiconductor
* Renesas Technology
* Silabs
* Silicon Motion
* STMicroelectronics
* Texas Instruments
* Toshiba
* Western Design Center
* Ubicom
* Xemics
* Xilinx
* ZiLOG
.mn

.mn е интернет кодот од највисоко ниво за Монголија. Администриран е од Datacom. Името на домеинот е создаден од првите две согласки од името на државата Монголија.
Некои второстепени домеини што се користат се:
* .gov.mn - владини установи
* .edu.mn - образовни установи
* .org.mn - непрофитни организации
Домеинот .mn сè повеќе станува користен во американската држава Минесота, но сѐ уште не широко признаен. Домеинот во Минесота се користи за локални страни. Во Минесота, покрај .mn, највеќе се користи .mn.us или .mn.gov.
sv:Toppdomän#M
Захарија Шумљанска

Захарија Василева Шумљанска (Могила, 15 мај 1864 — Софија, 18 ноември 1937) — македонски просветен работник, добротвор од времето на македонската револуционерна борба. Завршила гимназија во Пловдив во 1885 г. Долгогодишна учителка е во Воден, Едрене, Скопје, Солун и др. Ја помага ослободителната борба на населението во Македонија. По Илинденското востание организира сиропиталишта за децата на настраданите дејци во востанието. По Балканските војни била во Софија и активно се занимавала со добротворна дејност. Починала во 1937 г.
Во нејзина чест стои забележителен споменик во селото Могила.
Тибет

Тибет (, ; |藏区, ; |Tövd) — подрачје во Средна Азија, дом на тибетскиот народ. Се наоѓа на просечна надморска висина од 4.900 м и често е нарекуван„''Кров на светот''“. Најголемиот дел од историскиот регион Тибет денес се наоѓа во составот на Народна Република Кина.
Под поимот Тибет се подразбира големо подрачје под влијание на тибетската култура и се состои од традиционалните покраини Амдо, Кам и У-Цанг (Дбус-Гцанг). Во составот на Народна Република Кина постои автономен регион Тибет, покраини која ги опфаѓа само У-Цанг и западниот регион Кам. Источниот дел на регионот Кам и регионот Амдо се наоѓаат во составот на кинеските покраини Ќингхај, Гансу, Јинан и Сечуан.
1 Знамето на Тибет
Моменталната верзија на тибетското знаме ја претставил XIII далај-лама во 1912. Во минатото Тибет бил независна држава и поради тоа некои го оспоруваат правото на властите на НР Кина на тој простор. Во периодот кога Тибет бил во составот на Монголското и Кинеското царство успеал да сочува одреден степен на самостојност.
Во 1951 година Тибет бил окупиран од страна на НР Кина. Владата на Тибет предводена од XIV далај-ламa во 1959 била присилена да ја напушти татковината и вспоставила влада во егзил во Дармсала во северна Индија. Владата во егзил бара независност на Тибет, повикувајќи се на историското право и постоење на древната тибетска држава. Таа продолжила да го користи знамето, чие прикажување влаадата на Кина го има забрането за да ги одврати тежнеењата за независност.
2 Потекло на поимот
Името Тибет, кое се користи во повеќето европски јазици потекнува од арапскиот или персискиот ''Töbän'' - висина, висорамнина. Тибеќаните својата татковина ја нарекуваат Бод (така се изговара по некои тибетски дијалекти). Се смета дека надобар превод на тој збор е „Татковина“. Кинеското име за Тибет е Ш'иѕан'. Постојат повеќе значења на ова име.
3 Галерија
Туројо

Туројо или (''сурајт'', ''суројо'') — јазик кој спаѓа во групата на семитски јазици и во подгрупата на современите источни арамејски јазици како и дел од современиот западен сириски јазик. Овој јазик се зборува во источна Турција како и во некои делови на од Сирија. Говорниците на овој јазик се членови на Сириската православна црква. Самиот збор ''туро'' (ṭuro) означува планина, а истовремено во Турција и постои планина по име туројо која се наоѓа во близина на градот Тур Абдин. Постаро име кое било користено за овој јазик е ''урајт'' ( urayt). Во моментот, сѐ уште нема докази зошто точно на овој јазик му било променето неговото име.
Овој јазик најмногу се зборува во Турција и Сирија, како и во Аргентина, Австрија, Белгија, Бразил итн.
Млахсо

Млахсо — јазик кој спаѓа во групата на семитски јазици и во подгрупата на источни арамејски јазици како дел од модерниот западниот сириски јазик. Овој јазик е мртов јазик, зборуван во источна Турција како и во североисточна Сирија. Говорниците на овој јазик се членови на Сириската православна црква. Млахсо е мошне сроден со јазикот туројо. Последниот говорител на овој јазик, ''Ибрахим Хана,'' починал во 1998 година. Во наредните години се сметало дека неговото поколение добро го разбира овој јазик, но сепак тоа било така.
Хебрејски јазици

Хебрејски јазици се група на јазици што се тесно поврзани со хебрејскиот јазик. Јазиците се зборуваат или се зборувале на Блискиот Исток, воглавном околу Израел, Палестина, Јордан и Сирија. Во оваа група на јазици спаѓаат:
* Библиски хебрејски јазик †
* Мишнајски хебрејски јазик †
* Средновековен хебрејски јазик †
* Мизрашки хебрејски јазик
* Јеменски хебрејски јазик
* Сефардски хебрејски јазик
* Ашкенашки хебрејски јазик
* Самарјански хебрејски јазик
* Хебрејски јазик
Мандејски јазик

Мандејски јазик — литургиски јазик на мандејската религија. Сепак, жива форма на јазикот се развила од класичниот мандејски јазик и познат е како неомандаички или модерен мандејски јазик и се зборува од мала заедница на население во Иран.
Јудеоарамејски јазик

Јудеоарамејски јазик — збирен поим за неколку јазици што се под влијание на хебрејски јазик, како на пример арамејски јазик и новоарамејски јазик.
Овој јазик спаѓа во групата на семитски јазици и во подргупата на источни арамејски јазици. Арамејските како и хебрејските јазици спаѓаат во групата на семитски јазици, и двете групи на јазици имаат многу заеднички одлики. Од околу VII век п.н.е. арамејскит јазик станал на еден начин службен јазик на Блискиот Исток. Овој јазик бил користен од страна на дипломатијата и трговците но не и од Евреите. Така, за меѓусебно разбиране помеѓу овие два народа со текот на времето бил создаден овој јазик.
1 Денешни дијалекти
Во оваа група спаѓаат:
* Барзански јудеоновоарамејски јазик — зборуван во Ирак и Курдистан.
* Халаула — зборуван во Иран.
* Лишански дениски јазик — зборуван во Ирак.
* Лишански дидански јазик — зборуван во Иран
* Лишански ношански јазик — зборуван во Ирак.
sv:Judeo-arameiska
Дирборн (Мичиген)

Дирборн (|Dearborn) е град во американската држава Мичиген. Овој град според статистиките во 2007 година, има 92 382 жители. Компанијата Форд има главен штаб тука. Најголемата џамија во Северна Америка се наоѓа во Дирборн.
Клинтон (река)

Клинтон е мала река во американската држава Мичиген.
Реката започнува од севрниот дел на округот Окланд и се завршува кај округот Маком. Главни пристаништа на реката се: Стерлинг Хајтс, Понтијак, Клинтон Тауншип, Херисон Тауншип, и Ворен.
Легијата

Легијата — рап група создадена во 2000 година од повеќе групи и соло-артисти. Како нејзина предгрупа се смета Против Сите создадена во 1991. Многу е популарна кај младите и егзистира во сите аспекти на хип-хоп жанрот во Македонија. Има претрпено неколку за жал менувања на составот, а денес во Легијата спаѓаат :
* Да Џака Накот
* Таззак Акабатов
* LD Pistolero
* Брус
* Страјк
* Блажеј
* Ронин
* Dzole-Wu
* DJ Славе
* Kemp OD
* Taz
* Tonyo San
Првиот официјален албум на Легијата е издаден во 2008 година, а албумот е наречен „Лош Ден за Империјата“.
1 Дискографија
* 1992 - Против Сите - Албум насловен Black Sunset & Paramecium (Demo)
* 1995 - Против Сите - Сакам Да Удрам Гз (Demo)
* 1997 - Против Сите со C.O.N.Fusion - 150 минути ХардКор Рап во твојот газ волу.1 (Freestyle Tape)
* 1999 - Против Сите - Сагата Продолжува...
* 2000 - Легијата - Бегство... (Не официјален Албум - Демо)
* 2001 - Да Џака Накот - Неопходно Зло
* 2002 - Легијата - Suriken Records prezents SK Street Bitz
* 2004 - Да Џака Накот - Нема Повеќе Тајни
* 2004 - РНС - Цветот на Светот
* 2006 - Да Џака Накот - Биомеханика (Дупло CD)
* 2007 - Да Џака Накот - Темни Улици (EP)
* 2007 - Да Џака Накот - Реанимација
* 2008 - Да Џака Накот - Suriken Records prezents MK Street Bitz
* 2008 - СТР2 - Не заборавај...
* 2008 - Легијата - Лош ден за империјата
* 2009 - Green Out - Некој Скопски бандити
* 2009 - Таззак Акабатов - Од Против Сите до Легијата
* 2010 - Тонио Сан - Друштвото на мртвите поети
* 2010 - Легијата - Деценија
* 2011 - Страјк - Кутија
* 2011 - Против Сите - Вистински Приказни
* 2012 - Тонио Сан - Синтеза на ум и меч
* 2013 - ЛД Пистолеро - После мостот
* 2013 - Да Џака Накот - Божјиот прототип
* 2014 - Green Out - Рапаноја
* 2015 - Страјк - Земен рај
* 2015 - Кемп О.Д. - Скриениот змеј
* 2015 - Да Џака Накот - Неопходно зло 2020
* 2016 - Легијата - Легијата на Проколнатите
* 2019 - ЛД Пистолеро - Далеку
* 2019 - Страјк - Низ мојот живот
* 2022-Да Џака Накот- live On no Evil
* 2025-Лд Пистолеро -друга клапа
Гиз

Гиз (ግዕዝ, '''' ) порано наречен етиопски, е стар јазик од групата на семитски јазици. Јазикот се зборувал во денешна Етиопија и Еритреја. Подоцна јазикот бил службен јазик на Аксумското кралство и етиопскиот двор.
Денес јазикот гиз опстојува во употреба само како литургиски јазик на Етиопската православна црква, Етиопската католичка црква и на еврејската заедница. Но за тие цели се користи и амхарскиот јазик во Етиопија, односно тигриња во Еритреја.
1 Поврзано
* Гиско писмо - етиопска азбука
* Тигре (јазик)
* Тигриња (јазик)
Тускарорски јазик

Тускарорски јазик — ирокески јазик и мајчин јазик на народот Тускарори. Јазикот се зборува во Онтарио, Канада и во САД. Изворната татковина на Тускарорите била Северна Каролина. Името значи „народ на конопот“, по индискиот коноп што го користеле.
Химна на Монголија

Државната химна на Монголија е официјалната химна на државата. Химната на монголски јазик се вика ''Монгол улсын төрийн дуулал''.
1 Текстот на денешната монголска химна
,
2 Химната користена во 1991-2006
,
3 Химната користена во 1961-1991
,
4 Химната користена во 1950-1961
,
5 Поврзано
* Монголија
* Грб на Монголија
* Знаме на Монголија
25 октомври, Првиот Ден

''25 октомври, Првиот Ден'' (|25-е, первый день) е советски анимиран филм од 1968 во режија на Јуриј Норштејн и Аркадиј Тјурин. Филмот е направен во стилот на советските уметници од 1920-тите години - Алтман и Петров-Водкин чии слики, всушност, и се користени при анимирањето.
1 Поврзано
* Јуриј Норштејн
Битката кај Керженец

„Битката кај Керженец“ (|Се́ча при Ке́рженце) е советски анимиран филм од 1971 во режија на Иван Иванов-Вано и Јуриј Норштејн. Филмот содржи музика на Николај Римски-Корсаков, како и руски фрески и слики од средниот век (анимирани со помош на дводимензионална стоп моушн анимација).
1 Кратка содржина
Приказната се заснова на легендата за невидливиот град Китеж (која исто така е дел и од опера во четири чина на Римски-Корсаков од 1907), кој исчезнал под водите на едно езеро во обид да избегне напад на Монголите (Русија се наоѓа под монголска инвазија во тек од три века за време на средниот век).
Сепак, филмот само повремено ја следи легендата, бидејќи врвната точка на истиот е битка меѓу руските војници и монголските орди, која е направена да симболизира битка меѓу две култури (на пример Богородица се јавува на почетокот на филмот, набљудувајќи ја со нежен поглед руската армија).
2 Награди
* 1971 - ''Меѓународен филмски фестивал во Карлови Вари'': добива награда ''Најдобар анимиран филм''* 1972 - ''Загрепски светски фестивал на анимирани филмови'': главна награда
* 1972 - Тбилиси: ''Најдобар анимиран филм''* 1972 - ''Бомбајски филмски фестивал'': "''Диплома''"
3 Поврзано
* Јуриј Норштејн
Стар северноарапски јазик

Стариот северноарапски јазик е мртов јазик кој е познат по многуте натписи кои биле пронајдени во Ирак, Јордан, Сирија и Саудиска Арабија. Овие натписи се смета дека датираат од 6 век п.н.е . Овој дијалект во понатамошното свое развивање станал потомок на современиот арапски јазик.
Досиеја икс

Досиеја икс — наградувана американска научнофантастична телевизиска серија создадена од Крис Картер. Првобитно е емитувана на ФОКС телевизија, од 10 септември 1993 до 19 мај 2002, комплетирајќи девет сезони. Во главните улоги настапуваат Дејвид Дуковни (Фокс Молдер) и Џилијан Андерсон (Дејна Скали), ФБИ агенти кои имаат за задача да истражуваат паранормални феномени, а чести заплети се теориите на заговор за вонземјаните и нивната врска со владата.
Серијата стана многу популарна и популаризираше некои фрази како ''„Вистината е таму некаде“, „Никому не верувај“, „Сакам да верувам“''. Обожавателите ги делат епизодите на епизоди со митолошки приказни, чија тема е инвазијата на вонземјани, и на епизоди т.н. „чудовишта на неделата“, чија тема се суштества и ситуации поврзани со паранормалното. Исто така, неколку епизоди се посветени на истражување на врската меѓу Молдер и Скали.
Американскиот магазин ''TV Guide'' ја означи ''Досиеја икс'' како една од најпопуларните телевизиски серии на сите времиња, а и како втора култна серија на сите времиња, по Ѕвездени патеки.
Литературен арапски јазик

Литературниот арапски јазик (|اللغة العربية الفصحى) или стандарден арапски јазик — дел од арапските јазици кој се користи во писмена форма и во формалниот говор низ арапскиот свет за да се олесни комуникацијата.
Повеќе од западните теоретичари обично разликуваат две форми на овој јазик: класичен арапски јазик (اللغة العربية التراثية) кој се употребувал во Куранот и во раното развивање на исламот во околу 7 век, и современ арапски јазик (اللغة العربية الحديثة) кој се употребува денеска. Современиот јазик се заснова на основата на класичниот арапски јазик. Повеќе од арапската популација смета дека овој јазик претставува две разнообразија на еден јазик.
Јеменски арапски јазик

Јеменски арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во Јемен и во јужна Сомалија. Овој јазик може да биде разделен на неколку основни дијалекти и секој од тие дијалекти поседува сопствен посебен речник од зборови и фонологии. Најважни од овие групи се т.н. ''Санани, Таизи, Адани, Тихами'' и ''Хадхрами''. “Независните“ јазици како ''Мехри'' и ''Сокотри'' никогаш не спаѓале во групата на арапски дијалекти, но во својот пат на развиток тие се судриле со групата од јужните арапски јазици на древниот Сабаен, кој пак од своја страна биле поврзани со етиосемитските јазици.
Хиџаски арапски јазик

Хиџаски арапски јазик — јазик кој спаѓа во групата на семитски јазици и во подгрупата на арапски јазици. Овој јазик се зборува во западниот дел на Саудиска Арабија (покраината Хиџаз) како и во градовите Мека, Медина, Једах итн. Има околу 6.000.000 говорници.
Тигре (јазик)

Тигре (гез: ትግረ ''tigre'') е семитски јазик што е многу сличен и потсетува на класичниот јазик гез. Исто така јазикот е доста сличен и со тигриња. Јазикот го зборуваат околу милион луѓе во Еритреја, и помал број во Судан.
1 Гласови
+Самогласки
, Предни, Централни, Задни
Затворени
Средни
Отворени, a, ā
+ Согласки
, Лабијални, Забни, Посталвеоларни/непчани, Меконепчани, Фарингални, Глотални
Експлозивни orафрикативни, Безвучни
Звучни
Ејективни
Фрикативни, Безвучни
Звучни
Ејективни
Носни
Апроксимантни
Вевни
Шарпланински куп

Шарпланински куп е спортска скијачка манифестација која се одржува секоја година на ски центарот Попова Шапка на Шар Планина.
1 Историја
Првиот Шарпланински куп е одржан во 1947 и со тоа е најстар меѓународен скијачки натпревар на Балканскиот регион. Во 1954 станува дел од FIS B натпреварите, додека од 1969 до 1986 е натпревар за Европски Куп во скијање. Поради губењето на статусот во 1986 година, во 1999 повторно се кандидита натпревар за Европски Куп.
2 Патеки
Слаломот се вози на патеката Езерино и е долга 685 метри со височинска разлика од 198 м, додека патеката за велеслалом Орлова е долга 1.140 метри со височинска разлика од 390 метри.
3 Победници
Година, Машка конкуренција, Женска конкуренција
Име, Земја, Име, Земја
1947, Петер Шикло, Вида Катник
1948, Тине Мулај, /, /
1949, Марјан Вистер, /, /
1950, Владо Вебер, /
1951, Тине Мулај, Анелори Цукерт
1952, Јанез Стефе, Пузи Франдал
1953, Ернесто Оберајгнер, /
1954, Теди Ајнштус, Фини Штеклингер
1955, Тине Мулај
1956, Биро Михал, Ханелори Баслер
1957, Воитех Будинел
1967, Блаз Јакопиќ, Марија Клисурска
1969, Леополд Грубер, Гвистина Дамец
1970, Голо Габриеле
1971, Леополд Грубер
1972, Јонах Книвасер
1973, Кристијан Сотас
1974, Вернер Фигл
1975, Џузепе Платнер
1978, Леонардо Давид
1979, Александар Жиров
1980, Маурицио Пончет
1981, Александар Жиров
1983, Петер Лишер
1986, Џероса Карло
1994, Рене Млекуз
1996, Нана Матео
1997, Грегор Грлиќ
1998, Миран Раутер
1999, Грегори Гигние
2000, Стефан Георгиев, Матеја Долничар
2003, Александар Левет, Марија Киркова
2004, Миха Малус, Мојца Ратај
2005, Миха Малус, Марија Трмчиќ
2006, Стефан Георгиев, Мојца Ратај
2009, Коси Клемен
2010, Франц Промок
2011, Томаж Велечич
2012, Грегор Брајович
2013, Миха Кирнер
2025, Константин Стоилов, Лирика Дева
4 Управа
4.1 Извршен одбор
Извршниот одбор брои 17 члена од кои:
* Жарко Трпкоски, вд. претседател
* Будимир Апостолски, ген. секретар
* Зоран Теофиловски, претседател на Алпски Комитет
4.2 Иницијативен одбор
Овој одбор постои за повторнo да се реактивира купот, и за да го врати стариот сјај. Има 10 члена.
5 Награди
Сите првоосвоени три места добиваат парична награда, а додека на првоосвоеното место му се доделува и куче Шарпланинец, како симбол на планината и маскота на купот. Покровител на купот е Претседателот на Република Македонија.
Неџдиски арапски јазик

Неџдиски арапски јазик — варијанта на арапскиот јазик од групата на семитски јазици. Се говори во облста Неџд, Саудиска Арабија како и во Јордан, Сирија и Ирак од околу 10.000.000 луѓе.
Демографија на Монголија

Демографијата на Монголија е шаренолика и сѐ поурбана. Животот денес во Монголија станува сѐ поурбан. Некаде половина од населението живее во главниот град на државата, Улан Батор, и во другите провинциски центри. Во остатокот на државата преовладува полуномадскиот живот. Природниот прираст на Монголија е 1,54% според пописот во 2002. Две третини од населението е под 30 години, од кои 36% се население под 14 години.
+ Етнички групи во Монголијаподатоци од националните пописи, Етничкагрупа, Монголскоиме, 1956, %, 1963, %, 1969, %, 1979, %, 1989, %, 2000, %
Монголци, Халх, 639,141, 75.59, 775,376, 76.23, 911,079, 76.67, 1,235,806, 80.30, 1,610,424, 81.04, 1,934,674, 81.80
Казаци, Казах, 36,729, 4.34, 47,735, 4.69, 62,812, 5.29, 84,305, 5.48, 120,506, 6.06, 102,983, 4.35
Дорбети, Дөрвөд, 25,667, 3.04, 31,339, 3.08, 34,725, 2.92, 45,053, 2.93, 55,208, 2.78, 66,706, 2.82
Бурјати, Буриад, 24,625, 2.91, 28,523, 2.80, 29,772, 2.51, 29,802, 1.94, 35,444, 1.78, 40,620, 1.72
Бајади, Баяд, 15,874, 1.88, 19,891, 1.96, 25,479, 2.14, 31,053, 2.02, 39,233, 1.97, 50,824, 2.15
Дариганганци, Дарьганга, 16,852, 1.99, 18,587, 1.83, 20,603, 1.73, 24,564, 1.60, 29,040, 1.46, 31,909, 1.35
Уријанхајци, Урианхай, 10,833<sup>*</sup>, 1.28<sup>*</sup>, 13,140, 1.29, 15,057, 1.27, 19,475, 1.27, 22,998, 1.16, 29,766, 1.26
Захчинци, Захчин, 15,772, 1.87, 14,399, 1.42, 15,662, 1.32, 18,957, 1.23, 23,478, 1.18, 25,183, 1.06
Дархади, Дархад, *, *, 8,826, 0.87, 10,174, 0.86, 10,716, 0.70, 14,757, 0.74, 19,019, 0.80
Торгуди, Торгууд, 4,729, 0.56, 6,028, 0.59, 7,119, 0.60, 8,617, 0.56, 10,050, 0.51, 12,628, 0.53
Олди, Өөлд, 4,907, 0.58, 5,614, 0.55, 6,876, 0.58, 8,857, 0.58, 9,188, 0.46, 14,634, 0.62
Котонци, Хотон, 2,603, 0.31, 2,874, 0.28, 4,056, 0.34, 4,380, 0.28, 6,076, 0.31, 9,014, 0.38
Мјангадци, Мянгад, 2,518, 0.30, 2,712, 0.27, 3,222, 0.27, 4,173, 0.27, 4,760, 0.24, 6,028, 0.25
Барга, Барга, 2,458, 0.29, 2,343, 0.23, 2,305, 0.19, 1,999, 0.13, 2,130, 0.11, 2,506, 0.11
Уземчинци, Үзэмчин, 2,046, 0.24, 2,070, 0.20, 2,127, 0.18, 2,030, 0.13, 2,086, 0.10, 2,386, 0.10
Руси, Орос, 13,444, 1.59, 8,905, 0.88, 1,433, 0.12, 196, 0.01, 140, 0.01, 158, 0.01
Кинези, Хятад, 16,157, 1.91, 21,981, 2.16, 725, 0.06, 344, 0.02, 247, 0.01, 173, 0.01
Други<sup>**, 11,125, 1.32, 6,819, 0.67, 35,045, 2.95, 8,653, 0.56, 1,509, 0.08, 8,128, 0.34</sup>
Вкупно, 845,481, 100.00, 1,017,162, 100.00, 1,188,271, 100.00, 1,538,980, 100.00, 1,987,274, 100.00, 2,365,269, 100.00
<sup>*</sup> - Во пописот од 1956 беа вметнати и уријанхајците
<sup>**</sup> - вклучувајќи и чантуци узбеци,туванци, кошуди, котоидци,цатанци
Централноазиски арапски дијалект

Средноазиски арапски јазик — јазик кој спаѓа во групата на семитски јазици и дејалекти и во подгрупата на арапски јазици. Овој јазик се зборува во некои делови на Узбекистан и Таџикистан како и во некои друѓи делови од Средна Азија. Со започнување на муслиманската инвазија врз средна Азија во 8 век дошло до создавање на еден општ ''арапски јазик'' кој се употребувал како во литературата така и во науката. Средноазиските Арапи сè повеќе живееле изолирано од другите општества во целина. Токму тој фактор им помогнал на нивниот јазик да опстане до XX век.
Ширвански арапски јазик

Ширванскиот арапски јазик — јазик кој спаѓа во групата на семитски јазици и во подгрупата на арапски јазици.Овој јазик е мртов јазик и се зборувал на некои места во Азербејџан и Дагестан, Русија. Исто така, овој јазик бил зборуван во почетокот на 8 век во Кавказ по муслиманското освојување на истиот. Тој таму бил пренесен од страна на арапските трговци и занаетчии кои доагале од Сирија и Багдад. Освен тоа, овој јазик апсолутно се употребувал и од страна на муслиманската војска која одела во поход. Но, со постепеното опаѓање на моќта на муслиманите, во 13 век овој јазик постепено започнал да се повлекува кон Персија. Така, голем број на арапи продолжиле да имигрираат во Русија, Дагестан и на тој начин заедно сосебе го “земале“ и својот јазик.
Египетски арапски јазик

Египетски арапски, локално познат како колоквијален египетски ( : العامية المصرى, [el.ʕæmˈmejjæ l.mɑsˤˈɾejjɑ] ), или едноставно Масри ( arz ), е најкористениот народен арапски дијалект во Египет. Тој е дел од семејството на афро-азиски јазици и потекнува од делтата на Нил во долен Египет . 100 милиони Египќани зборуваат континуитет на дијалекти, од кои најистакнат е Кајрински. Тоа е исто така разбрано во повеќето земји што зборуваат арапски поради широкото египетско влијание во регионот, вклучувајќи го египетското кино и египетската музика. Овие фактори помагаат да стане најшироко користен и убедливо најпроучен сорта на арапски.
Иако е првенствено говорен јазик во Египет, пишаната форма се користи во романи, драми и песни (народна литература), како и во стрипови, реклами, некои весници и транскрипции на популарни песни. Литературниот арапски јазик се користи во повеќето други пишани медиуми и во вестите на радио и телевизија. Литературниот арапски јазик е стандардизиран јазик заснован на јазикот на Куранот, односно класичниот арапски јазик. Египетскиот народен јазик е речиси универзално напишан со арапска азбука за локална употреба, иако вообичаено се транскрибира со латински букви или Меѓународната фонетска азбука во лингвистички текстови и учебници наменети за учење на ученици кои не се домородни. Фонетиката, граматичката структура и вокабуларот на дијалектот се под влијание на коптскиот јазик; богатиот речник е под влијание и на европските јазици како што се францускиот јазик, италијанскиот јазик, грчкиот јазик и англискиот јазик.
Фуџи (јаболко)

Јаболкото Фуџи, е растителна култура на јаболкото развиена од одгледувачи од станицата за истражување Тохоку (јап:農林省園芸試験場東北支場) во Фуџисаки, Аомири, Јапонија во доцните 1930-ти. и донесено на пазарот во 1962. Тоа е мешавина на две американски сорти на јаболка, црвеното вкусно јаболко и старото вирџиниско ралс генет јаболко. Именувано е по „''фуџи''саки“ и по планината Фуџи.
Аниме

Аниме (јапонски: アニメ) — стил на анимација што потекнува од Јапонија. Аниме најчесто се прикажува на телевизија, или се продава на ДВД после нивното прикажување. Понекогаш и видеоигрите наменети за компјутер или за разните играчки конзоли содржат делови или сцени што би можеле да се окарактеризираат како аниме.
Некои манга-стрипови што заслужиле со својата оригиналност, приказна и начин на цртање, кој едноставно мора да се види, се адаптираат во аниме во соработка со оригиналниот автор на мангата. На ист начин се развиваат и компјутерските игри. Често, заради подобар ефект, мангата и анимето со исти ликови, имаат ист почеток, но во даден момент приказната скршнува во друг правец, па и завршува поинаку. Најчесто, ако значи дека е емитувана последната епизода од аниме серијата, не значи дека е издадена последната глава од манга стрипот. Некогаш меѓу нив има години разлика. Кон популарните аниме наслови често се приклучуваат и долгометражни цртани филмови кои добиваат продолженија, негокаш и дури 13 дела во случајот со ''Dragon Ball'', а понекогаш и играни филмови и телевизиски програми.
Познати анимеа се: ''Dragon Ball'', ''Naruto'', ''My Hero Academia'', ''Attack on Titan'', ''Death Note'', ''Bleach'', ''Fairy Tail'' и др.
Титов Врв

Титов Врв, познат и како Голем Турчин или Шар — највисокиот врв на Шар Планина и втор највисок врв во Македонија (по врвот Голем Кораб). Височината му е 2.747 м. Врвот е сместен на масивот Рудока. Под врвот на јужната страна извира Боговињска Река, а од северната - реката Пена.
1 Општо за врвот
Овој врв е највисокиот врв на Шара и втор по височина во Македонија. Како што е наведено погоре, висок е 2.747 м. Се наоѓа во средишниот дел на планината, во највисокиот нејзин дел, во кој се наоѓаат сите три врва на планината коишто се повисоки од 2.700 м. Самиот Титов Врв е теменест, широк околу 9 м, а на платото на врвот, како што е познато, има изградено планинарска кула. Според неофицијални податоци, Вакуфската патека, која тргнува од Попова Шапка и завршува на Титов Врв е долга 12 км, а самото искачување по оваа патека трае 4-5 часа. Неверојатно е чувството, кога по околу 4 часа макотрпно пешачење ќе го здогледате врвот, најмногу препознатлив по кулата. И токму од тој миг, кога ви се чини дека врвот ви е на дофат, имате уште цели 60-тина минути пешачење. Според многумина, ова се најтешките минути, што од физички аспект (тука теренот е најстрмен и најтежок), така и од психички, поради илузијата дека кулата е блиску, а сепак релативно далеку, а секако тука е и неизбежното исцрпувачко чувство на нестрпливост. За тие 4-5 часа искачување, интересен е фактот дека нема да здогледате траги на цивилизација. Ќе бидете опкружени со недогледни пасишта со сочна трева, а на некои места, ќе здогледате по некој „снежен јазик“ – како што планинарите популарно ги именуваат местата на кои снегот сè уште упорно се бори со нежното планинско сонце.
2 Потекло и историја на името
Местото каде што се наоѓа врвот е во внатрешноста на шарскиот масив. Околу него се наоѓаат уште 2 врва со пониска висина и тоа Мал Турчин 2.702 м и Бакардан 2.700 м. Оригиналното и вистинско, а воедно и најстарото име за овој врв е Шар според кој и целиот планински масив го добил своето име Шар Планина. Врвот првобитно и оригинално е именуван како Шар во повеќе стари дела и карти, меѓу кои и книгата „Материјали по изучувањето на Македонија“ од македонскиот револуционер Ѓорче Петров, кој запишал дека врвот така се именува од месното население, а по него е именувана и целата планина.
За време на владеењето на Турците врвот во средината го добива името Турчин или Турчин Планина, а останатите два ги добиваат сегашните имиња, т.е. Мал Турчин и Бакардан. Во време на отоманското владеење честа била практиката највисоките врвови да се именуваат во чест на султанот (како што е случај на Осогово и повеќе други планини), а тоа продолжило да се применува и од следните власти кои доаѓале и кои го именувале врвот по своите челници - цареви и претседатели. Така името на врвот останува Турчин сè до 1934 година кога во октомври е преименуван во Александров Врв, во слава на српскиот крал Александар I Караѓорѓевиќ.
За време на Втората светска војна врвот го добива своето старо име Турчин или Голем Турчин.
Така е сè до 21 април 1953 година кога со одлука на Собранието на НР Македонија врвот го добива денешното име Титов Врв.
3 Галерија
Квадрат (алгебра)

Во алгебрата, квадрат на еден број е истиот тој број помножен сам со себе. За да се дигне на квадрат едно количество се множи само со себе.
Ова се запишува со тоа што бројот се надзначува со „2“; бројот ''x'' на квадрат се пишува со ''x''<sup>2</sup>. Така:
Ако ''x'' е позитивен реален број, вредноста на ''x''<sup>2</sup> е еднаква на плоштината на еден квадрат со страни со должина ''x''.
Позитивен цел број кој е квадрат на некој друг цел број, на пример 25 што е 5<sup>2</sup>, се нарекува квадратен број, или едноставно „на квадрат“.
Треба да се спомене дека квадратот на било кој број може да се претстави како збирот (за 0≤n)
:1 + 1 + 2 + 2 + ... + (''n'' − 1) + (''n'' − 1) + ''n''.
На пример, 4 на квадрат или 4<sup>2</sup> е еднакво на
:1 + 1 + 2 + 2 + 3 + 3 + 4 = 16.
Ова е резултат од собирање на колона и ред со широчина од 1 со квадратната графа од три (како табла за играта „X-0“). Се додаваат три на страна и четири одозгоре за да се добие четири на квадрат. Ова е корисно за брзо наоѓање на квадратот на голем број. На пример, следниов број на квадрат:
:52<sup>2</sup> = 50<sup>2</sup> + 50 + 51 + 51 + 52 = 2500 + 204 = 2704.
Освен ова, се гледа дека може да се употреби и друг еквивалентен збир за да се претстави некој број на квадрат. N на квадрат е збир од првите N непарни броеви. 1 на квадрат е 1; 2 е
:1 + 3 = 4;
7 на квадрат е
:1 + 3 + 5 + 7 + 9 + 11 + 13 = 49.
и така натаму. Ова, се разбира, е исто што и претходниот метод, но со тоа што се собираат секои два броја по првичниот број:
:1 + ( 1 + 2 ) + ( 2 + 3 ) + ( 3 + 4 ) + ... = 1 + 3 + 5 + 7 + ...
Општиот израз за низата <math>1^2+2^2+3^2+4^2+...+n^2</math> е <math>n(n+1)(2n+1)/6</math>. Првите изрази на оваа низа (квадратните пирамидални броеви) се :
0, 1, 5, 14, 30, 55, 91, 140, 204, 285, 385, 506, 650, 819, 1015, 1240, 1496, 1785, 2109, 2470, 2870, 3311, 3795, 4324, 4900, 5525, 6201...
1 Примена
Бидејќи производот од два реални негативни броеви е позитивен, а производот од два реални позитивни броеви е исто така позитивен, следи дека ниеден број на квадрат не може да биде негативен. Ова има важни последици. Поконкретно, следи дека не може да постои ниеден квадратен корен за негативен број во рамките на системот на реални броеви. Ова на математичарите им остава дупка во системот на реални броеви, која би ја пополниле со претполагање на имагинарни броеви, започнувајќи со имагинарната единица ''i'', која по договор е еден од корените на −1.
Дигањето на квадрат е полезно во статистиката за изнаоѓање на стандардното отстапување на дадено население или изборна група од нејзината средна вредност. Секоја единица податоци се одзема од средната вредност, па резултатот се става на квадрат. Потоа се зема просек од новото множество броеви (од кои секое е позитивно). Овој просек е варијанса (отстапка), а неговиот квадратен корен е стандардното отстапување—во финансовото работење, волатилноста.
2 Поврзано
* Квадратна равенка
* Квадрат (фигура)
* Квадратен корен
* Куб
* Питагорина теорема
* Степенување (експоненцијација)